《孝感诗，为吕运使题》
元代·张昱

宋学士作序。天地无私恩，日月无私照。信哉太史笔，区别造化妙。

祯祥靡有常，孝感斯乃兆。金鱼章服贵，三事惟克肖。

使君实启之，后嗣有馀耀。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。